 Ilu 29  Onye a na-adọ aka ná ntị ugboro ugboro ma ya ana-ekwesi olu ike, a ga-agbaji ya na mberede, ngwọta agaghịkwa adị.Mgbe ndị ezi omume dị ọtụtụ, ndị mmadụ na-aṅụrị ọṅụ; ma mgbe onye ajọ omume ọ bụla na-achị, ndị mmadụ na-asụ ude.Onye hụrụ amamihe nanya na-eme ka nna ya ṅụrịa, ma onye ya na ndị akwụna na-akpakọrịta na-ebibi ihe ndị dị oké ọnụ ahịa.Eze na-eme ka obodo guzosie ike site nikpe ziri ezi, ma onye na-eri ngarị na-akwada ya akwada.Dimkpa nke na-eto mmadụ ibe ya otuto efu bụ ụgbụ ka ọ na-agbasara ụkwụ ya.Ọnyà dị ná njehie nke onye ọjọọ, ma onye ezi omume na-eti mkpu ọṅụ, na-enwekwa obi ụtọ.Onye ezi omume maara ihe ruuru ndị ọ na-enweghị ka ọ hà ha. Onye ajọ omume adịghị achọ ịma.Ndị na-etu ọnụ na-amụnye obodo ọkụ, ma ndị maara ihe na-eme ka iwe dajụọ.Onye maara ihe na onye nzuzu abawo nikpeonye nzuzu ewewo oké iwe, chịakwa ọchị, izu ike adịghịrị onye maara ihe.Ndị ịwụfu ọbara na-agụ agụụ kpọrọ onye ọ bụla nke na-enweghị ihe a ga-eji taa ya ụta asị; ma ndị ziri ezi na-achọ ọdịmma nke mkpụrụ obi ibe ha.Onye nzuzu adịghị ejide mmụọ ya ma ọlị, ma onye maara ihe na-ejideru ya nisi.Nebe onye na-achị achị na-aṅa ntị nokwu ụgha, ndị niile na-ejere ya ozi ga-abụ ndị ajọ omume.Onye dara ogbenye na onye mmegbu ezutewo; ma Jehova na-eme ka anya ha abụọ nwee ìhè.Nebe onye eze na-ekpe ndị ọ na-enweghị ka ọ hà ha ikpe neziokwu, a ga-eme ka ocheeze ya guzosie ike ruo mgbe niile.Ọ bụ ụtarị na ịdọ aka ná ntị na-enye amamihe; ma nwata a hapụrụ ka ọ na-eme otú masịrị ya ga na-emenye nne ya ihere.Mgbe ndị ajọ omume dị ọtụtụ, mmebi iwu na-adị ukwuu; ma ndị ezi omume ga na-ele ọdịda ha anya.Nye nwa gị ntaramahụhụ, ọ ga-eme ka i zuru ike, meekwa ka mkpụrụ obi gị ṅụrịa ọṅụ nke ukwuu.Nebe ọhụụ na-adịghị, ndị mmadụ adịghị enwe nchịkwa, ma obi ụtọ na-adịrị ndị na-edebe iwu.Onye na-eje ozi agaghị anabata okwu ọnụ a gwara ya iji gbazie ya, nihi na ọ na-aghọta ihe ma ọ dịghị aṅa ntị.Ị hụla onye ọ na-adị ngwa ikwu okwu? Olileanya dịịrị onye nzuzu karịa ka ọ dịịrị ya.Ọ bụrụ na mmadụ na-azụtọ onye na-ejere ya ozi malite noge ọ bụ nwata, mgbe o mere okenye, ọ ga-aghọ onye na-enweghị ekele.Onye na-ewekarị iwe na-akpalite esemokwu, onye ọ bụla nke na-ewekarị oké iwe na-eme ọtụtụ mmehie.Ọ bụ mpako mmadụ ga-eweda ya ala, ma onye dị umeala na mmụọ ya ga-enweta otuto.Onye ya na onye ohi na-akpakọrịta kpọrọ mkpụrụ obi onwe ya asị. Ọ pụrụ ịnụ iyi a ṅụrụ nke pụrụ iweta ọbụbụ ọnụ, ma ọ dịghị akọ ihe ọ bụla.Ịtụ mmadụ egwu na-eweta ọnyà, ma a ga-echebe onye tụkwasịrị Jehova obi.Ndị na-achọ ihu ọma onye na-achị achị dị ọtụtụ, ma mmadụ inweta ikpe ziri ezi na-esi naka Jehova.Onye na-adịghị ekpe ikpe ziri ezi bụ ihe arụ nanya ndị ezi omume, onye ụzọ ya ziri ezi bụkwa ihe arụ nanya onye ajọ omume. 